са потвърдени огнища на болестта или в които условията за запазване на статута „свободен от болест“ вече не са изпълнени, както и да се одобрят някои задължителни или изборни програми за ликвидиране, представени на Комисията.
 (4)
 В съответствие със Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия (Споразумението за оттегляне), и по-специално член 5, параграф 4 от Протокола за Ирландия/Северна Ирландия във връзка с приложение 2 към посочения протокол, Регламент (ЕС) 2016/429 и основаните на него актове на Комисията, като например Регламент за изпълнение (ЕС) 2021/620, ще продължат да се прилагат за Обединеното кралство и в него по отношение на Северна Ирландия след края на преходния период, предвиден в Споразумението за оттегляне.
 (5)
 По отношение на инфекция с Brucella abortus, B. melitensis и B. suis, инфекция с комплекс Mycobacterium tuberculosis (Mycobacterium bovis, M. caprae и M. tuberculosis), инфекция с вируса на бяс, инфекция с вирусна диария по говедата и инфекция с вируса на болестта син език (серотипове 1—24) няколко държави членки наскоро са подали заявление до Комисията за статут „свободен от болест“ или за програми за ликвидиране, одобрени за цялата им територия или за част от нея.
 (6)
 Целесъобразно е говедата и овцете и козите да бъдат включени в отделни списъци за посочените болести. В съответствие с това част II от приложение I към Регламент за изпълнение (ЕС) 2021/620, изменен с настоящия регламент, ще съдържа отделни глави за говеда и за кози и овце, като е необходимо също така да се измени член 2 от посочения регламент за изпълнение, в който се съдържа позоваване на посоченото приложение.
 (7)
 По отношение на инфекция с Brucella abortus, B. melitensis и B. suis при говедата Испания е подала до Комисията информация, от която е видно, че условията за признаване на статута „свободен от болест“, определени в Делегиран регламент (ЕС) 2020/689, са изпълнени в провинция Cáceres в автономна област Extremadura. Поради това посочената зона следва да бъде включена като зона, свободна от Brucella abortus, B. melitensis и B. suis при говедата, в част I, глава 1 от приложение I към Регламент за изпълнение (ЕС) 2021/620.
 (8)
 По отношение на инфекция с Brucella abortus, B. melitensis и B. suis при говедата България, Гърция, Италия, Унгария и Португалия и по отношение на инфекция с Brucella abortus, B. melitensis и B. suis при овцете и козите България, Гърция, Хърватия, Италия и Португалия са подали до Комисията заявления за одобряване на техните задължителни програми за ликвидиране. След извършената от Комисията оценка беше установено, че тези заявления отговарят на критериите за одобряване на програми за ликвидиране, определени в част II, глава 2 от Делегиран регламент (ЕС) 2020/689. Поради това държавите членки или зоните от тях, попадащи в обхвата на посочените програми за ликвидиране, следва да бъдат включени в списъка в приложение I към Регламент за изпълнение (ЕС) 2021/620 като имащи одобрена програма за ликвидиране на посочените болести при посочените популации от животни.
 (9)
 По отношение на инфекция с комплекс Mycobacterium tuberculosis (Mycobacterium bovis, M. caprae и M. tuberculosis)